b'\n_START_ARTICLE_\nValerian Grigorjevi\xc4\x8d Madatov\n_START_SECTION_\n\xc5\xbdivljenje\n_START_PARAGRAPH_\nPri 15. letih je kot prapor\xc5\xa1\xc4\x8dak vstopil v Preobra\xc5\xbeenski polk, v katerem je ostal 10 let. Leta 1808 je opravil bojni krst v boju proti Turkom._NEWLINE_Leta 1810 je bil kot stotnik preme\xc5\xa1\xc4\x8den v Aleksandrijski huzarski polk, s katerim se je udele\xc5\xbeil rusko-tur\xc5\xa1ke vojne 1806-12._NEWLINE_Med patriotsko vojno leta 1812 se je izkazal v bojih in bil povi\xc5\xa1an v polkovnika._NEWLINE_Leta 1815 je bil poslan na Kavkaz, naslednje leto pa je postal vrhovni poveljnik ruskih sil v Karaba\xc5\xa1kem kanatu; leta 1817 pa je postal poveljnik \xc5\xa1e v drugih biv\xc5\xa1ih kanatih._NEWLINE_Udele\xc5\xbeil se je tudi rusko-perzijske vojne 1826-28, zakar je bil 28. septembra 1826 povi\xc5\xa1an v generalporo\xc4\x8dnika ter tudi rusko-tur\xc5\xa1ke vojne 1828-29.'